Rikunarita-ORG/Wikinium huggingface dataset:
# Bettina Rheims

| **Bettina Rheims** |
| --- |
|  |
| Persona informo |
| **Naskonomo** | Bettina Caroline Germaine Rheims |
| **Naskiĝo** | 18-an de decembro 1952 (1952-12-18) (73-jaraĝa) en Neuilly-sur-Seine, Seine,  Francio |
| **Lingvoj** | franca |
| **Ŝtataneco** | Francio   |
| Familio |
| **Patro** | Maurice Rheims  |
| **Patrino** | Lili Krahmer (en)   |
| **Frat(in)o** | Nathalie Rheims  |
| **Edz(in)o** | Jean-Michel Darrois (mul)   Serge Bramly   |
| **Infano** | Virgile Bramly (en)   ( Serge Bramly)  |
| Okupo |
| **Okupo** | fotisto  reĝisoro de muzikvideo   |
| TTT |
| **Retejo** |  |
|  |

Bettina Rheims (2004)
**Bettina RHEIMS** (naskiĝis en Parizo la 18-an de decembro 1952) estas franca fotistino.
Ŝi estas la filino de Maurice Rheims, aŭkciisto kaj membro de Académie française kaj la fratino de la aktorino kaj beletristino Nathalie Rheims.

Interalie, ŝi estas la aŭtoro de la oficiala foto de Jacques Chirac kiel prezidento de la respubliko kaj de du fotaj atestoj pri transekceco, kun *Les Espionnes* en 1992 kaj *Kim* en 1994.

La 19-an de januaro 2007, la franca prezidento, Jacques Chirac, honoris ŝin per la grado de oficiro de Honora Legio.

Por la semajna ĵurnalo *Paris Match* (numero de la 20-an de decembro 2007), ŝi verkas serion da fotoj pri Nicolas Sarkozy en Elizeo, « de lia oficejo ĝis lia propra loĝejo, de liaj ripoztempoj kun liaj filioj ĝis labortempoj kun liaj kunlaborantoj ».

## Verkoj

* *Modern Lovers*, Eldonoj Paris Audiovisuel, 1990.
* *Female Trouble*, Schirmer / Mosel Verlag, 1991.
* *Chambre Close* (teksto de Serge Bramly), Gina Kehayoff Verlag, Munich, 1992.
* *Les Espionnes* (teksto de Bernard Lamarche-Vadel), Kehayoff Verlag, Munich, 1992.
* *Kim*, Kehayoff Verlag, Munich, 1994.
* *Animal*, Kehayoff Verlag, Munich, 1994.
* *I.N.R.I. Jésus, 2000 ans après…* (teksto de Serge Bramly), Eldonoj Albin Michel, Paris, novembro 1998.
* *X'mas*, Eldonoj Léo Scheer, Paris, oktobro 2000.
* *A Room in the Museum of Modern Art in Frankfurt*, Keyahoff Verlag, Munich, 2000.
* *Morceaux Choisis*, Steidl Verlag, Göttingen, 2002.
* *Shanghai* (texte de Serge Bramly), Eldonoj Robert Laffont, Paris, oktobro 2003.
* *Rétrospective*, Schirmer/Mosel Verlag, Munich, 2004.
* *More Trouble*, Schirmer / Mosel Verlag, Munich, 2004.
* Michel Onfray, *Oxymoriques. Les Photographies de Bettina Rheims*, Eldonoj Jannink, Paris, 2005.
* *Héroïnes*, Galerio Jérôme de Noirmont, Paris, 2006.

## Eksteraj ligiloj

* Biografio Arkivigite je 2008-05-07 per la retarkivo Wayback Machine ĉe la retejo de la galerio Jérôme de Noirmont.
* Intervjuo Arkivigite je 2007-12-14 per la retarkivo Wayback Machine okaze de la filmo *Le Rouge* por Chanel (ĉe prestigium-fashion.com)
# Muzeo de Nuntempa Arto de Aŭstralio

| Muzeo de Nuntempa Arto de Aŭstralio |
| --- |
|  |
|  |
| arta muzeo  |
| **Lando** | Aŭstralio vd |
| **Situo** | Novsudkimrio |
| **Situanta sur** | Circular Quay |
| **Estiĝo** | 1991 |
| **Malfermo** | 1991 |
| **Koordinatoj** | 33° 51′ 36″ S, 151° 12′ 32″ O (mapo)-33.86151.20888888889
 |
|

|  |  |  |  |  |
| --- | --- | --- | --- | --- |
| Geografia lokigo sur la mapo : Sidnejo

|  |  |
| --- | --- |
| Muzeo de Nuntempa Arto de Aŭstralio (Sidnejo)DEC

|  |
| --- |
|   |

 |

Geografia lokigo sur la mapo : Centra Sidnejo

|  |  |
| --- | --- |
| Muzeo de Nuntempa Arto de Aŭstralio (Centra Sidnejo)DEC

|  |
| --- |
|   |

 |

* Muzeo de Nuntempa Arto de Aŭstralio (Sidnejo)
* Muzeo de Nuntempa Arto de Aŭstralio (Centra Sidnejo)
 |

 |
| Wikimedia | © OpenStreetMapMuzeo de Nuntempa Arto de Aŭstralio |
| **Retpaĝo** |  |
|  |

La **Muzeo de Nuntempa Arto de Aŭstralio** (angle *Museum of Contemporary Art Australia*, mallongigite **MCA**; ĝis 2012 Muzeo de Nuntempa *Arto de Sidnejo*) estas artmuzeo en Sidnejo. Ĝi malfermiĝis en novembro 1991.

En 2011 kaj 2012, la muzeo estis vastigita je preskaŭ 50 procentoj per nova etendaĵo desegnita de la aŭstralia arkitekto Sam Marshall. La malfermo okazis la 29-an de marto 2012. Okaze de ĉi tiu okazo, la muzeo ricevis sian nunan nomon.

La muzeo kaj la kajo
Ĝi dediĉas sin al ekspoziciado, interpretado kaj kolektado ekskluzive de nuntempa arto el Aŭstralio kaj ĉirkaŭ la mondo. La muzeo estas konstruita en la stilo Art Deco  kaj antaŭe funkciis kiel la ĉefsidejo de la Estraro pri Maraj Servoj.

La kolekto de la muzeo enhavas pli ol 4,000 verkojn de aŭstraliaj artistoj, akiritajn ekde 1989. La kolekto inkluzivas ĉiujn formojn de arto, sed la plimulto de la ekspoziciaĵoj estas pentraĵoj, fotografio, skulptarto, verkoj sur papero kaj movanta bildo. Ekzistas ankaŭ signifa kolekto de verkoj de aŭstraliaj indiĝenaj artistoj.

Ĝia kolekto inkluzivas verkojn de David Hockney, Andy Warhol kaj Christo. Ĝi ankaŭ famas pro organizado de multaj polemikaj ekspozicioj, kiuj havis signifan efikon sur la artan mondon.

## Kolektoj

* La JW Power Kolekto
* La Kolekto Loti kaj Victor Smorgon de Nuntempa Aŭstralia Arto
* La Maningrida Kolekto de Aborigena Arto
* La Ramingining Kolekto de Aborigena Arto

### Artistoj (elekto)

Ulay, Marina Abramović, Valerio Adami, Joseph Beuys, Christo kaj Jeanne-Claude, Juan Davila, Neil Dawson, Gilbert kaj George, Denise Green, Richard Hamilton, Keith Haring, Edward kaj Nancy Kienholz, Barbara Kruger, Rosemary Laing, Roy Lichtenstein, Robert Longo, Vincent Namatjira, Sidney Nolan, Ed Ruscha, Mike Parr, John Power, Cindy Sherman, Imants Tillers, Peter Tyndall, Andy Warhol, Jenny Watson, John Young, Stephen Bush, Tony Clark, Maria Kozic, Michael Johnson, Tim Johnson, Kerri Poliness, Vivienne Shark LeWitt, John Firth Smith.

## Eksteraj ligiloj

* Muzeo de Nuntempa Arto oficiala retejo
* Enarkivigita versio de Muzeo de Nuntempa Arto Artabase paĝo
* Muzeo de Nuntempa Arta Aŭstralio ene de Google Arto & Kulturo
# Bondi Beach

| Bondi Beach |
| --- |
| Koordinatoj | ﻿ / ﻿ (mapo) |
|  |
|  |
|  |

La plaĝo **Bondi Beach** - prononco [BONdaj BI:Ĉ] - estas fama strando kaj la ĉirkaŭa antaŭurbo en Sidnejo, Nov-Sud-Kimrio en Aŭstralio. Kvankam ĝi ĉiukaze estis renoma, la 14-an de decembro 2025 ĝi fariĝis aparte konata en amaskominikoj ĉie tra la mondo ĉar tie okazis fia pafa atenco el kaŝejo kontraŭ judaj pacaj festantoj de la lumfesto ĥanuko. La plaĝo situas ĉe la marbordo de la Pacifika Oceano, 7 kilometrojn oriente de la centra komerca distrikto de Sidnejo, en la loka administracia areo *Waverley Council*, en la orientaj antaŭurboj de Sidnejo. En la Aŭstralia censo de 2021 ĝi havis 11 513 loĝantojn. *Bondi, Norda Bondi* kaj *Bondi Junction* estas najbaraj antaŭurboj. Bondi Beach estas unu el la plej vizitataj turismaj lokoj en Aŭstralio, kaj la loko de du televidserioj, *Bondi Rescue* (pri vivosava teamo) kaj *Bondi Vet* (pri bestokuracisto praktikejo).

## Vidu ankaŭ

* Terora atenco ĉe Bondi Beach de 2025

## Eksteraj ligiloj

* filma impreso de la plaĝa promenejo de la esperantisto Choe Taesok en decembro 2025, malmultajn tagojn antaŭ la atenco, en *TikTok* (la nur kelksekunda filmeto estas senlingva, nur kun fona muziko, sed la filminto garantiite estas renoma esperantisto)

la plago vidata el birda perspektivo
# Konkurenca juro

La **Konkurenca juro** estas la aro de la juraj reguloj kiuj, en iu difina jurordo, celas la kreadon kaj la daŭrigon de justaj kondiĉoj por la ekonomia konkurenco inter la entreprenoj kiuj agas en merkato.

La plej disvolviĝintaj konkurencaj juroj estas la usona kaj la eŭropunia.
# Nehispanlingvaj blankuloj en Usono

| Nehispanlingvaj blankuloj en Usono |
| --- |
| **etno** |
| Ŝtatoj kun signifa populacio |
|  |
|  |

La **nehispanlingvaj blankuloj** aŭ *blankaj nehispanlingvaj idoj* estas homoj en Usono, kiel difinite fare de la Censoburoo, kiuj estas de la blanka raso kaj krome ne estas de hispana aŭ latinamerikana deveno/etno. Tial la nomo estas ekskluziva en la senco ke ĝi difinas tiun kiu ne estas inkludita kontraste al tiu kiu estas. Nehispanlingvaj blankuloj estas subaĵo de Blankaj usonanoj, kies alia estaĵo estas Blankaj latinusonanoj.

Kvankam ĝenerale ĉiuj nacioj en Eŭropo kontribuis al la Nehispan-blankuloj tra elmigrado al Norda-Ameriko en la lasta malmultaj jarcentoj, la vasta plimulto de Nehispanlingvaj blankuloj havas siajn originojn el Nordokcidenta Eŭropo dum la alia grava fonto originas de Suda Italio; kaj kompreneble, ekstere de Eŭropo malmulto havas originon en Nordafriko kaj Proksima Oriento / Sud-Okcidenta Azio sed ĉefe de la Levantenio.

En Usono, tiu populacio unue estis derivita de brita kaj franca koloniigo, same kiel setladoj fare de aliaj eŭropanoj, kiaj ekzemple la germanoj kaj la nederlandanoj kiuj komenciĝis en la 17-a jarcento (vidu Historio de Usono). Daŭra kresko ekde la komenco de la 1800-aj jaroj estas ŝulda al tre altaj naskindicoj kune kun relative malaltaj mortindicoj inter setlantoj kaj indiĝenoj egale same kiel periode kaj konstanta amasa enmigrado de kelkaj eŭropaj landoj, kiaj Germanio, Irlando, Anglio, Italio, Svedio, kaj Norvegio, same kiel el aliaj pli internaj eŭropaj landoj kiaj Pollando, Albanio, Rusio, kaj multaj pliaj landoj. En 2011, por la unua fojo en usona historio, Nehispanlingvaj blankuloj korespondis al malpli ol duono de la naskiĝoj en Usono - kun 49,6 procentoj de totalaj naskiĝoj. Pro 196.8 milionoj en 2010, Nehispan-blankuloj estas 63,7% de la totala loĝantaro de Usono.

## Vidu ankaŭ

* Portugalusonanoj
* Portugalusonanoj
* Eŭropusonanoj

## Referencoj
# Kimiŝima Tacumi

| **Kimiŝima Tacumi** |
| --- |
|  |
| Persona informo |
| **Naskiĝo** | 21-an de aprilo 1950 (1950-04-21) (76-jaraĝa) en Tokio |
| **Lingvoj** | japana |
| **Ŝtataneco** | Japanio   |
| **Alma mater** | universitato Hitocubaŝi   |
| Okupo |
| **Okupo** | negocisto  entreprenisto  ĉefa afergvida oficisto   |
|  |

**KIMIŜIMA Tacumi** (japane 君島 達己; hepburne *Kimishima Tatsumi*, ankaŭ en eŭropa kutima vortordo *Tatsumi Kimishima*, naskiĝis la 21-an de aprilo 1950 en Tokio, do nun 76-jara) estas japana entreprenisto kaj videoludproduktoro por Nintendo. Li estas la prezidanto de la firmao ekde ​la 16-a de septembro 2015 ĝis la 28-a de junio 2018, kiam li pensiiĝis.

## Kariero

Kimiŝima Tacumi estis naskita en Tokio. Post studentiĝado ĉe la universitato Hitocubaŝi, li aliĝis al la banko 株式会社三和銀行, Kabuŝiki gaiŝa Sanva Ginkō (angle *Sanwa Bank*), en 1973, laborante tie dum 27 jaroj. Li traktis entreprenan planadon, internacian komercevoluon, entreprenajn komunikadojn kaj reklamojn. Dum lia laborado en la banko, li interalie deĵoris en Novjorko, Los-Anĝeleso kaj San-Francisko kaj en Mezameriko kaj Karibio.

Kimiŝima Tacumi estis kontaktita fare de la firmao Nintendo, kiu volis ke iu ekster la videoludindustrio kontrolu la financon de amerika filio por la videoluda serio Pokemono. Li akceptis la pozicion, kaj estis nomumita ĉefa financa oficisto de la subfirmao Pokemono en decembro 2000. En 2001, Kimiŝima estis nomumita prezidanto de *Pokémon USA*. En januaro 2002 li iĝis prezidanto de la tuta usona branĉo de Nintendo. Kvar jarojn poste li denove estis promociita, sed nun al la pozicio de ĉefa afergvida oficisto kaj prezidanto de la firmao Nintendo.